Vitas Vasiliauskas

Vitas Vasiliauskas (g. 1973 m. birželio 15 d. Kaune) – teisininkas, lektorius, buvęs politinis veikėjas.

 Išsilavinimas, pedagoginė veikla 

1980–1991 m. mokėsi Kauno 4-ojoje vidurinėje mokykloje. 2004 m. birželio 11 d. apgynė disertaciją tema „Teisminio precedento reikšmė romanų – germanų teisinėje sistemoje“2004 m. birželio 11 d. 14 val. Vilniaus universiteto Teisės fakulteto K. Jablonskio auditorijoje (Saulėtekio al. 9, I rūmai, Vilnius) Vitas VASILIAUSKAS gins disertaciją Teisminio precedento reikšmė romanų–germanų teisinėje sistemoje socialinių mokslų teisės krypties daktaro laipsniui gauti, socialinių mokslų (teisės krypties) daktaras.

1997-2004 m. VU Teisės fakulteto Valstybės ir teisės teorijos ir istorijos katedros asistentas. Nuo 2004 m. rugsėjo mėn. VU TF Konstitucinės ir administracinės teisės katedros lektorius. Nuo 2010 m. VU TF Viešosios teisės katedros lektoriusSeimo NUTARIMO „Dėl V.Vasiliausko skyrimo Lietuvos banko valdybos pirmininku“ PROJEKTO priedas (CV).

 Dalykinė, politinė veikla 
1995–1997 m. Valstybinės mokesčių inspekcijos prie LR FM Mokesčių išieškojimo skyriaus vyresnysis mokesčių inspektorius, nuo 1997 m. iki 1998 m. Valstybinės mokesčių inspekcijos prie LR finansų ministerijos Mokesčių išieškojimo skyriaus viršininkas, nuo 1998 m. iki 2001 m. LR finansų ministerijos Mokesčių departamento direktorius, nuo 2000 m. iki 2004 m. darbo grupės LR derybų su Europos Sąjunga Mokesčių derybinio skyriaus vadovas, nuo 2001 m. iki 2004 m. LR finansų ministerijos viceministras, nuo 2004 m. iki 2011 m. balandžio mėn. advokatų kontoros „Lideika, Petrauskas, Valiūnas ir partneriai LAWIN“ (dabar Ellex) teisininkas, advokatasVito Vasiliausko biografija  (lietuvių, anglų k.), nuo 2011 m. balandžio 16 d. Lietuvos banko valdybos pirmininkas. Antroji V. Vasiliausko kadencija Lietuvos banke baigėsi 2021 m. balandžio 6 d. ir nuo balandžio 7 d. LB valdybos pirmininko postą perėmė Gediminas Šimkus. 

V. Vasiliauskas trejų metų kandenciją TVF vykdančiojo direktoriaus pozicijoje pradės 2023 m. sausio mėn. pasibaigus Suomijos atstovo Mika Pösö kadencijai. 

2009 m. buvo pretendentės į LR Prezidento kandidates Dalios Grybauskaitės rinkimų štabo vadovas„Pirmasis D. Grybauskaitės rinkimų štabo narys – buvęs finansų viceministras V. Vasiliauskas“  BNS ir lrytas.lt inf., 2009-03-04 13:58.

Vedęs. Žmona Rasa Stravinskaitė (g. 1973 m.), teisininkė, Mokestinių ginčų komisijos narė. Turi 3 vaikus.

Moka lietuvių, anglų, vokiečių, rusų kalbas.

2013 m. „Veido“ žurnalo apklausoje išrinktas Metų valstybės tarnautoju.

 Šaltiniai 

|-

|-

Kategorija:Lietuvos finansų viceministrai
Kategorija:Lietuvos verslo teisės advokatai
Kategorija:Lietuvos banko vadovai
Kategorija:Viešųjų finansų teisininkai
Kategorija:Metų valstybės tarnautojai